Produktu paredzēts iegādāties interneta veikalā, kas nodrošina piegādi mājās ārpus Rīgas teritorijas.

Viedtālrunis

Pašreiz esošais tālrunis ir ar nelielu ekrānu un taustiņiem, un šis būs pirmais viedtālrunis. Īpašas vajadzības pēc tāda nav, taču ērtāk būtu apmaksāt rēķinus internetbankā, laikā, kad nav pieejams dators, atrast vajadzīgo informāciju, kā arī šo to interesantu nofotografēt. Tālrunim nevajadzētu būt dārgam.

Citi

**Bez dotajiem produktiem var izvēlēties arī ko citu, taču arī tajā gadījumā ir jāvienojas ar skolotāju un pašam jāizstrādā un ar skolotāju jāsaskaņo prasību apraksts.**

1. uzdevums

Nepieciešams izstrādāt kritērijus un punktu sistēmu (kas un ar cik lielu nozīmi tiks vērtēts), pētot produktu piedāvājumu interneta veikalos un ievadīt tos izklājlapu (pēc izvēles Microsoft Excel vai Google izklājlapas) pirmajā darblapā. Kritērijos iekļaut ne tikai no apraksta secināmos, bet arī tos, kuri parasti tiek doti produkta raksturošanai, kā arī elektroenerģijas patēriņa klasi.

2. uzdevums

Izveidot interneta veikala izvēles kritērijus un noteikt katra vērtēšanas balles. Viens no kritērijiem jau ir dots (sk. 1. lpp.).

Atrast 5 interneta veikalus, kuri piedāvā izvēlēto produktu un apkopot to datus vērtēšanas tabulā (otra darblapa).

Izvēlēties vienu veikalu un dažos teikumos pamatot savu izvēli.

3. uzdevums

Izvēlētajā interneta veikalā atrast 10 produktus, kas atbilst prasību aprakstiem. 1. uzdevumā izveidotajā tabulā norādīt datus par katra piemērotā produkta modeli un kritēriju vērtējumus ballēs.

Izvēlēties vienu produktu un dažos teikumos pamatot savu izvēli.

4. uzdevums

Izveidot teksta dokumentu (pēc izvēles Microsoft Word vai Google documents) ar izvēlētā produkta attēlu, svarīgākajiem raksturlielumiem u.tml. Norādīt arī pamatinformāciju par izvēlēto interneta veikalu.